מבטא הומוסקסואלי

מבטא הומוסקסואלי גברי הוא נושא העומד במרכזם של סטריאוטיפים מודרניים רבים, וכמו כן במוקד של מחקרים סוציו-בלשניים. מחקרים מדעיים גילו מאפיינים מובהקים מבחינה פונטית המושמעים על ידי גברים הומוסקסואליים רבים והוכיחו כי המאזינים מנחשים במדויק את נטייתם המינית של הדוברים בשיעורים גבוהים ממקריות.<ref></ref> תכונה אחת של הדיבור מכונה לעיתים "ליספ הומואי" (Lisp היא הגייה אופיינת משובשת של עיצורים שפתיים כדוגמת סמ"ך ושי"ן), אם כי החוקרים מכירים בכך שלא מדובר בליספ של ממש מבחינה טכנית. המחקר אינו תומך ברעיון הסטריאוטיפי לפיו אופן הדיבור ההומואי מאמץ לחלוטין מאפייני דיבור נשיים, אך מאשש כי קיים אופן דיבור שכזה וכי הוא מאמץ באופן סלקטיבי חלק מהתכונות של דיבור נשי.<ref>Munson et al., 2006, p. 234.</ref> נראה כי מאפייני דיבור הומוסקסואליים הם נרכשים, אם כי מקורותיהם ותהליך האימוץ שלהם על ידי גברים עדיין אינם מובנים.<ref>Munson et al., 2006, p. 216.</ref>

== אנגלית צפון אמריקאית ==
רוב המחקרים בנושא נערכו על דוברי אנגלית ילידיים. מאז תחילת המאה ה-20 בלשנים ניסו לבודד באופן מדויק את מה שמבדיל את האנגלית של גברים הומואים מזו של האוכלוסייה הכללית, בדרך כלל על ידי השוואה לדיבור גברי הטרוסקסואלי או באמצעות השוואה לדיבור נשי.<ref name="cam">Cameron, Deborah, and Don Kulick. 2003. Language and Sexuality. Cambridge: Cambridge University Press</ref> במחקרים ישנים יותר, קלינאי תקשורת התמקדו לעיתים קרובות בגובה צליל גבוה בקרב גברים, ובדמיונו לזה של נשים, כפגם.<ref>Travis, Lee Edward, ed. Handbook of Speech Pathology. New York: Appleton, 1957.</ref> מכיוון שהקהילה ההומוסקסואלית מורכבת מתת-תרבויות רבות קטנות יותר, סביר להניח שלא יהיה מדויק לשער שכלל הדיבור הגברי ההומואי נופל תחת קטגוריה הומוגנית לשונית אחת.<ref name="pod">Podesva, Robert J., Sarah J. Roberts, and Kathryn Campbell-Kibler. "[http://web.stanford.edu/class/linguist156/Podesva_etal_2001.pdf Sharing Resources and Indexing Meanings in the Production of Gay Styles]." Language and Sexuality: Contesting Meaning in Theory and Practice (2001): 175–89.</ref>

=== ליספ הומואי ===
מה שלעיתים מתואר באופן שגוי כ"ליספ הומואי"<ref name="incorrect"></ref> היא דרך דיבור אחת הקשורה באופן סטראוטיפי לדוברי אנגלית הומואים בצפון אמריקה, ואולי גם לדוברי ניבים או שפות אחרים.<ref name="Van Borsel"></ref> אופן דיבור זה מאופיין בהגייה ניכרת של עיצורים שורקים (במיוחד /s / ו- /z /).<ref name="beyond"></ref><ref></ref> מדען הדיבור בנג'מין מנסון ועמיתיו טוענים כי אין מדובר בעיצור שאינו מבוטא כראוי (ולכן טכנית לא מדובר בתופעת ה-ליספ), אלא שמדובר בהגיית-יתר של . <ref>Mack & Munson, 2011, p. 200.</ref> באופן ספציפי, גברים הומוסקסואליים מתועדים כמבטאים עם פסגות ספקטרליות בתדירות גבוהה יותר, ספקטרום מוטה שלילי ביותר ומשך זמן ארוך יותר מגברים הטרוסקסואלים.<ref>Munson et al., 2006, p. 204</ref><ref></ref><ref></ref> המתאם המדובר רחוק מלהיות חד-חד ערכי: לא כל הגברים האמריקאים ההומוסקסואליים מדברים עם הגיית-יתר זו של ה-<ref name="munson">Munson, B., & Zimmerman, L.J. (2006b). [http://www.tc.umn.edu/~munso005/MunsonAndZimmerman.pdf Perceptual Bias and the Myth of the 'Gay Lisp']</ref> (ככל הנראה פחות ממחציתם),<ref name="toronto"></ref> ובנוסף, קיימים בנמצא גברים רבים המזדהים כהטרוסקסואלים שבמבטא שלהם ניתן לזהות את התכונה הזו.

=== תנועות ===
גברים הומואים נוטים להוריד את תנועת ה-a כפי שהיא מבוטאת במילה TRAP (למעט לפני עיצור אף) ואת תנועת ה-e כפי שהיא מבוטאת במילה DRESS; מאפיין זה אושש בעיקר במחקר שנערך על דוברי אנגלית בצפון-מרכז אמריקה.<ref>Munson et al., 2006, p. 214-5.</ref> תופעה לשונית זו קשורה בדרך כלל עם מעתק התנועות של קליפורניה ואף נמצאה במחקר של דוברי אנגלית קליפורנית הומואים. התוצאות מצביעות על כך שגברים הומוסקסואליים עושים שימוש במבטא אזורי של קליפורניה לצורך אפקט סגנוני.<ref></ref>

=== מאפיינים נוספים ===
קיימים מאפייני דיבור אחרים שבאופן סטריאוטיפי משמשים כסממנים של גברים הומוסקסואלים או דו מיניים: הגייה מוגדרת בקפידה, טווח גובה צליל רחב (גובה צליל גבוה ומשתנה במהירות), קול נשימתי, צלילי חיכוך ממושכים, והגייה של כ- ו- כ- (פריקה) וכו'. מחקרים מראים כי מאפייני דיבור הומוסקסואליים כוללים רבים מאותם מאפיינים שדוברים אחרים משתמשים בהם כאשר הם מנסים לדבר בזהירות או בבהירות מיוחדת, כולל ניסוח יתר והרחבת מרחבי התנועה בפה.<ref>Munson et al., 2006, p. 235.</ref>

=== תפיסה ===
מבחינת התפיסה, "המבטא ההומוסקסואלי" באנגלית צפון אמריקאית נחשב באופן פופולרי ככולל הגייה של עיצורים שורקים ( , , ) עם סיבילציה ושריקוּת ניכרת. נמצא כי חיתוך דיבור קדמי ושיניי (מלשון שן), וספקטרום מוטה שלילי של ה- (אותו ליספ הומואי שהזוכר לעיל) הם האינדיקטורים התפיסתיים החזקים ביותר של מאזין לנטייה המינית של הדובר,<ref>Mack & Munson, 2011, p. 209-210.</ref> כשניסויים מצביעים על כך כי אופני דיבור שכאלה נתפסים כ-"הומואיים יותר" ו-"צעירים יותר ".<ref>Mack & Munson, 2011, abstract.</ref>

מבטא הומוסקסואלי נתפס גם באופן סטריאוטיפי נרחב כאופן דיבור נשי.<ref name="autogenerated2"></ref> עם זאת, מחקרם של בנג'מין מונסון ועמיתיו גילה שעל סמך הפונטיקה שלו, מבטא גברי הומוסקסואלי אינו מחקה דיבור נשי בפשטנות או באופן קטגורי.<ref></ref>

במחקר קנדי אחד, המאזינים זיהו נכון דוברים הומוסקסואליים ב-62% מהמקרים. ניסוי באוניברסיטת סטנפורד ניתח את האקוסטיקה של שמונה גברים (ארבעה סטרייטים וארבעה הומואים), שתועדו קוראים קטעי קריאה, דרך תפיסתם אותם על ידי המאזינים, והטיל על המאזינים הללו לסווג את הדוברים לפי תארים התואמים לסטריאוטיפים נפוצים בארצות הברית לגברים הומוסקסואליים. המאזינים הצליחו בדרך כלל לזהות נכון את הנטייה המינית של הדוברים, ושיקפו בכך את הסטריאוטיפים. עם זאת, לא היו הבדלים מובהקים סטטיסטית שהמאזינים זיהו, אם בכלל היו קיימים, בהתבסס על האינטונציה של הדוברים. ממצאים אלה עומדים בקנה אחד גם עם מחקרים אחרים.<ref name="glbtq"></ref>

מחקר נוסף בחן את משכם של צלילים מסוימים (, , ואת הופעתם של ו ), תדירות התנועות המוטעמות, זמן ההופעה הקולית של עיצורים נשאבים חסרי קול, והשחרור של עיצורי סותמים סופיים. המחקר מצא מתאם מסוים בין תכונות דיבור אלה לנטייה מינית, אך גם הדגיש את היקף המחקר הצר על מאפיינים פונטיים מסוימים בלבד.

=== השקפות חוקרים אחרות ===
חוקר השפה והמגדר רובין לקוף לא רק משווה בין מבטא גברי הומואי לדיבור נשי, אלא גם טוען שגברים הומואים מחקים אותן במכוון,<ref name="test">Lakoff, Robin Tolmach. Language and Woman's Place. New York: Oxford UP, 2004.</ref> ושחיקוי זה כולל שימוש מוגבר בסופרלטיבים, אינטונציה מוטה וליספינג.<ref name="test2">Lakoff, Robin Tolmach. Language and Woman's Place. New York: Oxford UP, 2004., additional text.</ref> בלשנים מאוחרים העריכו מחדש את טענותיו של לקוף והגיעו למסקנה כי אפיונים אלה אינם עקביים עבור נשים, אלא משקפים סטריאוטיפים העשויים להיות בעלי משמעות וחשיבות חברתית אך שאינם תופסים באופן מלא את השימוש בשפה המגדרית בפועל.<ref name="queen">Queen, Robin M. "'I Don't Speek Spritch': Locating Lesbian Language". Queerly Phrased: Language, Gender, and Sexuality. Ed. Anna Livia and Kira Hall. New York: Oxford University Press, 1997. 233–256</ref>

הבלשן דייוויד קריסטל מצא מתאם בין השימוש בקרב גברים בקול "נשי" עם טווח מורחב של גובה הצליל, אפקטים של גליסנדו בין הברות מוטעמות, שימוש רב יותר בגווני ירידה-עלייה ועלייה-ירידה, נשימה קולנית וצרימות, ולעיתים מעבר לפלסט.<ref>Crystal, David. English Tone of Voice: Essays in Intonation, Prosody and Paralanguage. London: Edward Arnold, 1975.</ref> עם זאת, המחקר לא מצא שום אינטונציה או תכונות ייחודיות של דיבור הומואי. כמה מאפיינים כאלה הוצגו כחיקוי דיבור של נשים וזכו לביקורת על פשטנות וגנאי כלפי נשים.<ref name="kul"></ref>

== שפות אחרות ==
מחקר שנערך בקרב למעלה מ-300 משתתפים בלגים דוברי הולנדית, גברים ונשים, מצא "שכיחות גבוהה משמעותית" של מאפיין דמוי "ליספ" בקרב גברים הומוסקסואלים בהשוואה לאוכלוסיות אחרות. מספר מחקרים בחנו ואישרו אף הם מאפייני דיבור הומוסקסואליים בספרדית פורטוריקנית ובניבים אחרים של ספרדית בקריביים.<ref>Mack, Sara (2011). "A sociophonetic analysis of /s/ variation in Puerto Rican Spanish". 11th Hispanic Linguistics Symposium. Somerville, MA: Cascadilla.</ref>

בשפה העברית עלה שהמקור ואימוץ המבטא אצל גברים בא מגדילה בסביבה נשית מגיל קטן ולכן עם קול עמוק אף יותר מנשים, בין סטרייטים להומוסקסואלים מורגש הבדל ניכר .

== ראו גם ==
* סלנג להט"בי

== לקריאה נוספת ==
<div class="mw-content-ltr">
* Crocker, L., & Munson, B. (2006). [http://www.tc.umn.edu/~munso005/Crocker&Munson_NWAV2006_PostConference.pdf Speech Characteristics of Gender-Nonconforming Boys.] Oral Presentation given at the Conference on New Ways of Analyzing Variation in Language, Columbus, OH.
* Mack, S., & Munson, B. (2008). [https://web.archive.org/web/20110611123038/http://www.tc.umn.edu/~munso005/MackAndMunson_LSA2008.pdf Implicit Processing, Social Stereotypes, and the 'Gay Lisp'.] Oral presentation given at the annual meeting of the Linguistic Society of America, Chicago, IL.
* 
* Munson, B., & Zimmerman, L.J. (2006a). [http://www.tc.umn.edu/~munso005/Munson&Zimmerman_PostConference.pdf The Perception of Sexual Orientation, Masculinity, and Femininity in Formant-Resynthesized Speech.] Oral Presentation given at the Conference on New Ways of Analyzing Variation in Language, Columbus, OH.
* 
</div>

== קישורים חיצוניים ==
* [http://www.glbtqarchive.com/ssh/gayspeak_S.pdf מאמר אנציקלופדיה בנושא "דיבור הומואי"]
* [http://www.joeclark.org/soundinggay.html מאמר מהאקונומיסט בנושא מבטא הומוסקסואלי]
* [http://www.speech-language-therapy.com/index.php?option=com_content&view=article&id=62:code&catid=11:admin&Itemid=108 מעבר לליספינג: החלפת קוד וסגנונות דיבור גיי]

== הערות שוליים ==

קטגוריה:בלשנות חברתית
קטגוריה:להט"ב: סלנג ומונחים